मौजूदा परिस्थितियों में कश्मीर में आतंकी संगठनों में भर्ती पिछले एक दशक में सबसे ज्यादा हो चुकी है। आतंकियों के हमलों और भर्ती के तौर-तरीके भी बदल चुके हैं। आतंकियों को आम लोगों का समर्थन भी पहले से कहीं ज्यादा मिल रहा है। लोग खुलेआम आतंकियों के समर्थन में सुरक्षाबलों पर पथराव करते हैं। आतंकी बेधड़क पुलिसकर्मियों व अधिकारियों के परिजनों को निशाना बना रहे हैं। इससे पुलिस संगठन का मनोबल प्रभावित है। ऐसे हालात में आतंकियों को अलग-थलग करना, जनता में उनके प्रभाव को कम करना और नए लड़कों की भर्ती पर रोक लगाते हुए एक बार फिर आतंकी संगठनों में पलिस का खौफ पैदा करना उनकी जिम्मेदारी है। कश्मीर घाटी में बीते एक दशक के दौरान आतंकियों के बाद दूसरी बड़ी चुनौती बनकर उभरे पत्थरबाजों की नकेल कसते हुए आतंकियों के ओवरग्राउंड नेटवर्क को नेस्तनाबूद करने के लिए वह क्या करते हैं। इस पर भी सभी की निगाहें रहेंगी।